Универзитет у Тартуу
Универзитет у Тартуу (, ) најстарија је, највећа и најпрестижнија високошколска установа у Естонији. Универзитет се налази у граду Тартуу на истоку земље, а основао га је 1632. године шведски краљ Густаф II Адолф (-{Academia Gustaviana}-). Факултет је основан на „темељима” некадашње језуитске школе -{Gymnasium Dorpatense}- основане 1583. године од стране пољско-литванског краља Стефана Баторија. У почетним годинама на Тартуском универзитету су се изучавали филозофија, право, теологија и медицина, а све до 1918. студијски програми су се одржавали углавном на немачком језику.

У оквиру Универзитета делују 4 факултета − Факултет за уметност и хуманистичке студије, Факултет друштвених наука, Медицински факултет, Природно-математички факултет − а истурена одељења Универзитета налазе се и у Нарви, Парнуу, Талину и Виљандију. У поседу Универзитета налази се 150 објеката, од којих се 30 грађевина налази ван Тартуа.

Види још 
 Естонија
 Тарту

Референце

Спољашње везе 
 

Тарту